**Le sette fatiche di Alì Babà** ("Ali Baban seitsemän tehtävää") on vuonna 1962 valmistunut italialainen seikkailuelokuva. Peplum-tyylilajia *Tuhannen ja yhden yön* satuaiheeseen yhdistelevän elokuvan on ohjannut Emimmo Salvi. Sen päähenkilöä Ali Babaa esittää iranilainen kehonrakentaja Iloosh Khoshabe alias Rod Flash Ilush.

Juoni
-----

Ali Baba saa tehtäväkseen viedä Seesamvuoren aarteeseen kuuluva kruunu Šīrāzin hallitsijalle Hassam Beille, jonka maan rosvopäällikkö Mustafa on valloittanut. Kruunun piilottanut Ali joutuu Mustafan kiduttamaksi, mutta Hassam Bein tytär Lotus auttaa häntä pakenemaan. Sankariin rakastunut Lotus jää Mustafan vangiksi, kunnes Ali Baba rosvoineen vapauttaa hänet ja kapinaan nouseva kansa kukistaa rosvopäällikön.

Näyttelijät
-----------

|  |  |  |
| --- | --- | --- |
|  Iloosh Khoshabe  | … |  Ali Baba
  |
|  Bella Cortez  | … |  Lotus
  |
|  Furio Meniconi  | … |  Mustafa
  |
|  Amedeo Trilli  | … |  Hassam Bei
  |
|  Omero Gargano  | … |  
  |
|  Caridad Fuentes  | … |  
  |
|  Salvatore Furnari  | … |  
  |
|  Mario Zagardi  | … |  
  |
|  Yvonne Sirè  | … |  
  |
|  Mario Pollentin  | … |  
  |
|  Giovanni Silvagni  | … |  
  |
|  Aristide Massari  | … |  
  |

Tuotanto ja tyyli
-----------------

Totalscope-laajakangastekniikalla Estmancolor-väreissä kuvattu *Le sette fatiche di Alì Babà* on Emimmo Salvin toinen ohjaustyö lähes samalla miehityksellä tehdyn *Vulcano, figlio di Gioven* jälkeen. Se on halvalla toteutettu yksinkertainen seikkailuelokuva, jonka juoni noudattaa tavanomaista peplum-kaavaa. Tyylilajin kliseistä ovat jäljellä vain pitkälliset ja tarpeettoman monimutkaiset kidutuskohtaukset, eksoottinen tanssiesitys, koominen kääpiö ja pari taikatemppua. Puolialastomana liehuva Iloosh Khoshabe on poikkeuksellisen lihaksikas Ali Baba ja Bella Cortez hänen kaunis, mutta vastahakoinen rakastettunsa. Kohtuullisen hyvin menestyneen elokuvan jälkeen Salvi teki vielä toisenkin itämaisen seikkailun *Simbad contro i sette saraceni* ("Sinbad vastaan seitsemän saraseeniä", 1964).

Julkaisut
---------

*Le sette fatiche di Alì Babà* julkaistiin Ranskassa nimellä *Les nouvelles aventures d’Ali Baba* ("Ali Baban uudet seikkailut"), Saksassa *Die Rache des Ali Baba* ("Ali Baban kosto") ja Espanjassa *El gran justiciero* ("Suuri tasoittaja"). Yhdysvalloissa se tunnetaan nimillä *The Seven Tasks of Ali Baba* ja *Ali Baba and the Sacred Crown* ("Ali Baba ja pyhä kruunu"). Televisiossa harvoin nähty elokuva on saatavilla yhdysvaltalaisen Something Weird Videon heikkotasoisena TV-kopiona sekä saksalaisena videokasettina nimellä *Die Jäger des Sarazenenschatzes* ("Saraseeniaarteen metsästäjä").

Lähteet
-------

1. 1 2 3  AFI Catalog of Feature Films *afi.com*. Viitattu 22.8.2013. (englanniksi)
2. ↑  Elokuvan espanjalaisen version mainoslehtinen.
3. ↑  Anica: Archivio del Cinema Italiano *archiviodelcinemaitaliano.it*. Viitattu 22.8.2013. (italiaksi)
4. ↑  The Wild Eye (Internet Archive) *thewildeye.co.uk*.  Arkistoitu 25.6.2012. Viitattu 22.8.2013. (englanniksi)
5. ↑  Notre Cinéma *notrecinema.com*. Viitattu 22.8.2013. (ranskaksi)
6. ↑  IMDb: Reviews & Ratings *imdb.com*. Viitattu 22.8.2013. (englanniksi)
7. 1 2  DBCult Movie Database *dbcult.com*.  Arkistoitu 29.10.2013. Viitattu 22.8.2013. (englanniksi)
8. ↑  Lexikon des Internationalen Films *zweitausendeins.de*. Viitattu 22.8.2013. (saksaksi)
9. ↑  Something Weird Video: Ali Baba and the Sacred Crown – DVD-R *somethingweird.com*. Viitattu 22.8.2013. (englanniksi)
10. ↑  Something Weird Video: Ali Baba and the Sacred Crown – Download *somethingweird.com*. Viitattu 22.8.2013. (englanniksi)
11. ↑  Online-Filmdatenbank *ofdb.de*. Viitattu 22.8.2013. (saksaksi)

Aiheesta muualla
----------------

* *Le sette fatiche di Alì Babà* Internet Movie Databasessa. (englanniksi)